钦定古今图书集成/明伦汇编/氏族典/第615卷 > 《赵城县志》 > 叔先泥和
## 钦定古今图书集成/明伦汇编/氏族典/第615卷 > 《赵城县志》 > 叔先泥和

按《后汉书列女传》：“孝女叔先雄，犍为人。父泥和，永建
初为县功曹。县长遣泥和拜檄，谒巴郡太守，乘船堕
湍水，物故，尸丧不归。雄感念怨痛，号泣昼夜，因乘小
船，于父堕处恸哭，遂自投水死。弟贤，其夕梦雄告之，
‘却后六日当共父同出’。至期伺之，果与父相持，浮于
江上。郡县表言为雄立碑，图象其形焉。”

凌迪知《万姓统谱》。